# data[].attributes.headline
ไข้เลือดออกมีกี่ระยะ สังเกตได้อย่างไร

# data[].attributes.subject
ไข้เลือดออกมีกี่ระยะ สังเกตได้อย่างไร

# data[].attributes.body
ใครที่กำลังสงสัยว่าไข้เลือดออกมีกี่ระยะ ถ้าเกิดเราหรือคนใกล้ตัวเป็นขึ้นมา จะได้ประเมินสถานการณ์ได้ถูก ไปดูกันเลยว่าโรคไข้เลือดออกนี้มีกี่ระยะกันแน่
1. ระยะไข้สูง

มีไข้สูงแม้กินยาลดไข้ หรือเช็ดตัวแล้วไข้ก็ยังไม่ลด

เนื้อตัวและใบหน้า มักจะแดงกว่าปกติ

บางคนอาจมีอาการเยื่อบุตาอักเสบ หรือมีผื่นขึ้น

มีอาการคลื่นไส้ อาเจียน ปวดท้อง

อาจพบว่ามีจุดเลือดออกตามผิวหนัง เช่น มีจุด หรือมีเลือดกำเดาออก

2. ระยะวิกฤติ

หลังจากระยะไข้สูงระยะหนึ่งแล้ว ไข้จะลดลงอย่างรวดเร็ว ระยะนี้ใช้เวลาประมาณ 24-48 ชั่วโมง ขึ้นกับความรุนแรงของโรค

ในกรณีที่รุนแรงมาก ผู้ป่วยอาจเกิดอาการช็อกได้ ให้รีบนำตัวส่งโรงพยาบาลทันที

3. ระยะพักฟื้น

ในระยะนี้ ผู้ป่วยจะมีอาการโดยทั่วไปดีขึ้น เจริญอาหารมากขึ้น

ในบางรายจะพบผื่นตามร่างกาย ฝ่ามือ  ฝ่าเท้า เรียกว่าผื่นในระยะพักฟื้น

ปัสสาวะจะออกมากขึ้น ซึ่งถือว่ากำลังกลับสู่ภาวะปกติ โดยหมอจะหยุดการให้สารน้ำต่าง ๆ เพื่อป้องกันการแทรกซ้อนจากภาวะน้ำเกิน

# data[].attributes.attachment_link.title
ดาวน์โหลด (9)

# data[].attributes.headline
สาเหตุของไข้เลือดออก

# data[].attributes.subject
สาเหตุของไข้เลือดออก

# data[].attributes.body
เชื่อว่าหลายคนคงรู้กันดีว่าสาเหตุของโรคไข้เลือดออกเกิดจากยุงลายตัวร้ายที่เป็นเป็นพาหะนำโรค โดยเฉพาะยุงลายตัวเมียที่ดูดเลือดของผู้ป่วยที่มีเชื้อไวรัสเดงกี่ จากนั้นไวรัสเดงกี่จะเติบโตภายในท้องของยุงลาย เมื่อยุงลายกัดคนอื่นต่อไป เชื้อไวรัสนี้ก็จะแพร่เข้าสู่ร่างกายผู้ที่ถูกกัดไปด้วยนั่นเอง

# data[].attributes.headline
อาการของคนเป็นไข้เลือดออกมีอะไรบ้าง?

# data[].attributes.subject
อาการของคนเป็นไข้เลือดออกมีอะไรบ้าง?

# data[].attributes.body
สำหรับอาการของคนเป็นไข้เลือดออก มักจะแสดงออกหลังจากได้รับเชื้อแล้วประมาณ 5-8 วัน โดยทั่วไปแบ่งอาการตามระดับความรุนแรงของโรค ผู้ป่วยส่วนใหญ่โดยเฉพาะเด็กและวัยรุ่นอาจไม่พบสัญญาณหรืออาการใด ๆ ของโรคไข้เลือดออกหากป่วยในระดับที่ไม่รุนแรง วันนี้ TIC ไทยประกันภัย ก็มีอาการมาให้เพื่อน ๆ ได้สังเกตกัน ดังนี้

ไข้สูงเฉียบพลัน ประมาณ 2-7 วัน

เบื่ออาหาร หน้าแดง ปวดศีรษะ

คลื่นไส้อาเจียนติดต่อกัน

มีอาการปวดท้องอย่างรุนแรง

หายใจลำบากหรือหายใจถี่

อุณหภูมิในร่างกายลดต่ำลงผิดปกติ

รับประทานอาหารไม่ได้ อ่อนเพลีย ดูซึมลง

# data[].attributes.attachment_link.title
ผื่นไข้เลือดออก

# data[].attributes.headline
ภาวะแทรกซ้อนของ ไข้เลือดออก

# data[].attributes.subject
ภาวะแทรกซ้อนของ ไข้เลือดออก

# data[].attributes.body
แม้ผู้ป่วยไข้เลือดออกส่วนใหญ่จะมีโอกาสเกิดภาวะแทรกซ้อนต่ำ แต่ผู้ป่วยบางรายอาจประสบกับอาการแทรกซ้อนบางอย่าง เช่น สมองทำงานผิดปกติอย่างการเกิดภาวะเยื่อหุ้มสมองอักเสบ การทำงานของหัวใจผิดปกติ และตับหรือไตวายจากภาวะขาดน้ำอย่างรุนแรง เป็นต้น

โดยกลุ่มผู้ป่วยที่เสี่ยงต่อการเกิดภาวะแทรกซ้อนของไข้เลือดออก ได้แก่

ผู้ที่มีภูมิคุ้มกันต่ำหรือผู้ป่วยเด็ก เพราะระบบภูมิคุ้มกันยังพัฒนาได้ไม่เต็มที่

ผู้ที่เคยติดเชื้อไข้เลือดออกแล้วป่วยซ้ำด้วยไวรัสเดงกี่สายพันธุ์ใหม่

ผู้ป่วยที่ติดเชื้อไวรัสเดงกี่ในบางสายพันธุ์ที่อาจมีโอกาสเกิดภาวะแทรกซ้อนได้มากกว่าสายพันธุ์อื่น

ผู้หญิงตั้งครรภ์ ซึ่งอาจเสี่ยงต่อการคลอดก่อนกำหนด ทารกแรกเกิดมีน้ำหนักตัวต่ำกว่าเกณฑ์มาตรฐาน หรือแท้งบุตร

# data[].attributes.headline
การรักษา ไข้เลือดออก

# data[].attributes.subject
การรักษา ไข้เลือดออก

# data[].attributes.body
ผู้ป่วยที่มีไข้ในระยะแรกเริ่ม แพทย์อาจแนะนำให้รับประทานยาพาราเซตามอล ซึ่งมีฤทธิ์แก้ปวดและลดไข้ แล้วให้กลับไปพักรักษาตัวที่บ้านได้หากไม่มีอาการแทรกซ้อนหรือความรุนแรงของโรคที่เพิ่มขึ้น โดยอาการป่วยจะหายไปภายใน 2-7 วัน

ผู้ป่วยที่มีไข้สูง รวมถึงผู้ป่วยที่อาเจียน มีอาการเบื่ออาหาร หรืออ่อนเพลียมาก อาจเสี่ยงต่อภาวะช็อกได้เนื่องจากร่างกายขาดน้ำ จึงจำเป็นต้องให้สารน้ำทดแทนอย่างสารละลายน้ำตาลเกลือแร่

ผู้ป่วยที่เป็นสตรี หากสงสัยว่ากำลังป่วยเป็นไข้เลือดออก ควรแจ้งแพทย์เกี่ยวกับการมีประจำเดือน เพราะหากพบว่าเป็นโรคไข้เลือดออก การมีประจำเดือนจะทำให้อาการแย่ลง และอาจต้องเลื่อนประจำเดือนออกไปก่อน

# data[].attributes.headline
วิธีป้องกันโรคไข้เลือดออก

# data[].attributes.subject
วิธีป้องกันโรคไข้เลือดออก

# data[].attributes.body
รู้จักอาการของคนเป็นไข้เลือดออก และวิธีสังเกตระยะของโรคกันไปแล้ว ต่อไปมาดูกันว่าเราจะสามารถป้องกันยุงลายที่เป็นสาเหตุของไข้เลือดออก จากตัวเองและคนใกล้ตัวไม่ต้องเผชิญหน้ากับโรคไข้เลือดออกนี้ได้อย่างไร ซึ่งวิธีป้องกันโรคไข้เลือดออกทำได้ง่าย ๆ ดังนี้
1. กำจัดยุงลายที่เป็นพาหะนำโรค และเป็นสาเหตุของไข้เลือดออก

ภาชนะที่ใช้เก็บน้ำต้องมีฝาปิดให้มิดชิด

ใช้ทรายกำจัดลูกน้ำใส่ในภาชนะขังน้ำ

ทำลายภาชนะที่ไม่จำเป็น เพราะอาจมีน้ำขังได้

ปล่อยปลากินลูกน้ำ เช่น ปลาหางนกยูงในภาชนะที่มีน้ำขังขนาดใหญ่ เช่น อ่างบัว

เปลี่ยนน้ำในภาชนะเล็ก ๆ เช่น แจกันทุก 7 วัน

ปรับปรุงสิ่งแวดล้อมในบ้านและรอบบ้านให้เป็นระเบียบ

2. ป้องกันการติดเชื้อจากยุงลาย

ป้องกันตัวเองจากยุงลายด้วยการแต่งกายมิดชิด สวมเสื้อและกางเกงขายาวเมื่อออกนอกบ้าน

ฉีดสเปรย์หรือทายากันยุงที่สกัดจากพืชธรรมชาติ เช่น ตะไคร้หอม เปลือกส้ม สะระแหน่ หรือดาวเรือง ดาวเรือง ที่สามารถช่วยไล่ยุง และป้องกันตัวเองจากยุงลายได้

ติดมุ้งลวดที่ประตูและหน้าต่าง ตรวจเช็กความเรียบร้อยของประตู หน้าต่าง ผนังบ้าน ไม่ให้มีรูหรือช่องให้ยุงเข้ามาภายในบ้านได้

3. รับการฉีดวัคซีน

การฉีดวัคซีนเป็นอีกหนึ่งวิธีที่ช่วยป้องกันโรคไข้เลือดออกจากยุงลาย โดยวัคซีนนี้มีฤทธิ์ป้องกันการการติดเชื้อไวรัสเดงกี่ได้ทั้ง 4 สายพันธุ์ กำหนดให้ใช้ในกลุ่มผู้ที่มีอายุ 9-45 ปี และให้ฉีดทั้งหมด 3 ครั้ง แต่ละครั้งห่างกัน 6 เดือน ทั้งนี้ หลังฉีดวัคซีนอาจมีอาการข้างเคียงเล็กน้อย อย่างมีไข้ต่ำ ๆ มีห้อเลือด ปวดกล้ามเนื้อ ถึงแม้จะผ่านการรับรองความปลอดภัยแล้ว แต่แพทย์ไม่แนะนำให้กลุ่มคนต่อไปนี้รับวัคซีน Dengvaxia นะครับ

ผู้ที่มีอาการแพ้ส่วนประกอบใด ๆ ในวัคซีน หรือแพ้ยาชนิดอื่นที่มีส่วนประกอบเหมือนกัน

ผู้ที่มีภูมิคุ้มกันอ่อนแอ เช่น ผู้ติดเชื้อเอชไอวี ผู้ที่ได้รับยากดภูมิคุ้มกัน เป็นต้น

ผู้ที่มีไข้ระดับปานกลางจนถึงมีไข้สูง หรือผู้ที่มีอาการป่วยกะทันหัน ซึ่งควรเลื่อนการฉีดวัคซีนไปจนกว่าจะหายเป็นปกติ

ผู้หญิงที่กำลังตั้งครรภ์หรือให้นมบุตร รวมทั้งหากกำลังวางแผนตั้งครรภ์ ควรเว้นระยะตั้งครรภ์หลังจากได้รับวัคซีนนี้อย่างน้อย 1 เดือน